Trude Gundersen

Trude Gundersen (født 1977) er en norsk lege og tidligere taekwondoutøver. Hun representerte klubben Bergen Nord Taekwondo. Hun ble Norges første OL-medaljevinner i taekwondo, da hun tok sølv i vektklassen -67 kg under sommer-OL i Sydney 2000. 

Hun ble tildelt seier ved walkover i første kamp og startet turneringen i OL-kvartfinalen, hvor hun vant over japanske Yoriko Okamoto. I semifinalen ble det seier over britiske Sarah Stevenson. I finalen tapte Gundersen mot sørkoreanske Sun Hee Lee.https://www.vg.no/sport/i/G1GmdQ/soelv-godt-som-gull "Sølv godt som gull", VG, 29.09.00

Rundt 300 000 seere så OL-finalen på NRK. https://tv.nrk.no/se?v=NNFA20127300  Dagsrevyen, NRK,  29.09.00

Gundersen konkurrerte i taekwondo-VM 2001 i Jeju, Sør-Korea. Hun tapte kvartfinalen i klassen minus 63 kg mot den koreanske utøveren Kim Yeon-ji, etter å ha vunnet de to første kampene.https://www.nrk.no/hordaland/gundersen-tapte-kvartfinale-1.190423 "Gundersen tapte kvartfinale", NRK, 01.11.01

I 2002 valgte Gundersen å slutte med toppidrett for å konsentrere seg om medisinstudier.https://www.nrk.no/hordaland/trude-gundersen-gir-seg-1.191263 "Trude Gundersen gir seg", NRK, 09.01.2002  Hun er overlege ved Ortopedisk avdeling ved Haukeland Universitetssykehus, daglig leder ved Barnehofteregisteret, og førsteamanuensis i medisin ved Universitetet i Bergen.

 OL-medaljer 
 2000 : Sølv i taekwondo, kvinner 67 kg

Referanser

 Kilder 
 VG 29.09.00: Sølv godt som gull
 VG 29.09.00: Trude til finalen

 Eksterne lenker 


Kategori:Norske taekwondoutøvere
Kategori:Medaljevinnere under Sommer-OL 2000
Kategori:Deltakere for Norge under Sommer-OL 2000
Kategori:Taekwondoutøvere under Sommer-OL 2000
Kategori:Personer fra Bergen kommune
Kategori:Fødsler i 1977
Kategori:Kongepokalvinnere i kampsport
Kategori:Personer tilknyttet Haukeland universitetssykehus